recursal/SuperWikiNEXT-32B huggingface dataset:
**பிச்சுவா** (**Bichuwa** அல்லது **bichawa** ( இந்தி: बिछुवा , உருது: بچھوا ) என்பது இந்திய துணைகண்டத்தில் தோன்றிய ஒரு குத்துவாள் ஆகும். இது அலை போன்று வலைந்த குறுகிய கூர்மையான கத்தியாகும். தேள் கொடுக்கை ஒத்த இதன் தோற்றத்தால் இதற்கு இந்திப் பெயரான *பிச்சுவா* என்ற பெயர் உண்டானது. இந்தக் கத்தியானது தென்னிந்திய திராவிடர்கள் உருவாக்கிய ஆயுதமான மட்டுவு அல்லது *ஹார்ன் டாகரை* அடிப்படையாக கொண்டு உருவாக்கப்பட்ட ஆயுதமாகும். மேலும் பிச்சுவா கத்தியானது எருமைக் கொம்பின் வடிவத்தை தன்னகத்தே கொண்ட கத்தி ஆகும். பிசுவாவின் துவக்கக்கால எடுத்துக்காட்டுகளானது, இடைக்காலத்தில் தென்னிந்தியாவில் நிலவிய விஜயநகர பேரரசில் இருந்து கிடைக்கிறது. இதைத் தயாரிப்பது ஒப்பீட்டளவில் எளிதானது என்பதால், 20 ஆம் நூற்றாண்டிலும் பிச்சுவா ஒரு அலங்காரக் குத்துவாளாகத் தொடர்கிறது.

அமைப்பும் பயன்பாடும்
--------------------

பிச்சுவா கத்தியானது பொதுவாக லேசாக வளைந்த வெட்டுப் பகுதியைக் கொண்டு இருக்கும். இது பொதுவாக சுமார் 30 சென்டிமீட்டர் நீளமுடையதாக இருக்கும். சில பிச்சுவாக்கள் கைப்பிடியில் கைவிரல்களை பாதுகாக்கும் கண்ணிகளைக் கொண்டிருக்கும். தென்னிந்தியாவில் மத்தியக் காலத்தில் காணப்பட்ட பிச்சுவாக்களின் கைப்பிடியில் யாளியின் உருவத்தைக் கொண்டு வேலைப்பாடு செய்யப்பட்டிருக்கும். சில பிச்சுவாக்கள் ஒன்றுக்கும் மேற்பட்ட தகடுகளைக் கொண்டதாக இருக்கும். 

இந்த ஆயுதத்தில் சிறியவற்றை இடுப்பில் எளிதாக மறைத்துவைத்துக் கொள்வர். பாக் நாகாவுடன் இணைந்தவாறு உள்ள பிச்சுவாக்கள் உண்டு. பிச்சுவாவின் கைப்பிடியில் பாக் நாகா நகங்கள் சேர்க்கப்பட்தாகவோ அல்லது பாக்நாதாகவில் பிச்சுவா கத்தி இணைக்கப்பட்டதாகவோ இருக்கும். இந்த இந்த கலவையான ஆயுதமானது, *பிச்சுவா பாக் நாகா* என அழைக்கப்படும். 17ஆம் நூற்றாண்டில் மராத்திய தலைவரான சிவாஜியால் அப்சல் கானை படுகொலை செய்ய இது பயன்படுத்தப்பட்டது. சிவாஜியின் ஆயுதமானது *பவானி* அல்லது "உயிர் கொடுப்பான்" என்ற பெயரால் அழைக்கப்பட்டது. ஆனால் இது அவரது வாளின் பெயர் என்று சில தகவல்கள் தெரிவிக்கின்றன.

குறிப்புகள்
-----------

* George Cameron Stone: *A Glossary of the Construction, Decoration, and Use of Arms and Armor in All Countries and In All Times* (1934)
* Dr Tobias Capwell (2009). *The World Encyclopedia Of Knives, Daggers And Bayonets*. Anness Publishing.
**மகாராஜபுரம் சீதாராமன் கிருஷ்ணன்** என்கின்ற **எம். எஸ். கிருஷ்ணன்** (*M. S. Krishnan*, 24 ஆகத்து 1898 - 24 ஏப்ரல் 1970) ஒரு இந்திய நிலவியலாளர் ஆவார். இந்திய புவியியல் ஆய்வு மையத்தின் இயக்குநராகப் பணியாற்றிய முதல் இந்தியர் இவரே.இவருக்கு 1970-ஆண்டில் பத்ம பூசண் விருது வழங்கப்பட்டது.

பிறப்பு
-------

கிருஷ்ணன் 1898 ஆகஸ்ட் 24 அன்று சென்னை மாகாணத்தின் தஞ்சாவூர் மாவட்டம், மகாராஜபுரத்தில் பிறந்தவர். தஞ்சையில் பள்ளி கல்விக்குப் பிறகு, திருச்சிராபள்ளி செயின்ட் ஜோசப் கல்லூரியில் தனது படிப்பைத் தொடர்ந்தார். 1919 ஆம் ஆண்டில் மெட்ராஸில் உள்ள பிரசிடென்சி கல்லூரியில் புவியியலில் ஹானர்ஸ் பட்டம் பெற்றார். பின்னர், ARCS (ராயல் காலேஜ் ஆப் சயின்ஸின் அசோசியேட்-ஷிப்) உடன் முதுகலை பயிற்சி மற்றும் ஆராய்ச்சியை மேற்கொண்டனர் 1921 இல் லண்டன் இம்பீரியல் கல்லூரியில் உதவித்தொகை பெற்றார் மற்றும் இம்பீரியல் கல்லூரியின் டிப்ளோமாவைப் பெற்றார் ( டி.ஐ.சி) 1923 மற்றும் 1924 இல், லண்டன் பல்கலைக்கழகத்தில் முனைவர் (பி.எச்.டி) பட்டம் பெற்றார்.

சாத்தனூர் கல்மரப் பூங்காவில் உள்ள ம. சீ. கிருஷ்ணனின் நிழற்படம்

மேற்கோள்கள்
-----------

1. ↑  "Dr. M. S. Krishnan takes over as Director". *The Indian Express*. 1 February 1951.. பார்த்த நாள்: 28 April 2017.
2. ↑  geologist M S Krishnan

வெளி இணைப்புகள்
---------------

* Geology of India and Burma 1949 (second edition)
* The Shaping of Indian Science: 1948-1981, pp 768-769

மேலதிக வாசிப்பு
---------------

* Sankaran, A. V. M. S. Krishnan: Geologist *par excellence*. Current Science 75(10):1084
* Geological Survey of India: 'M.S.Krishnan, Pen Portrait', GSI News, Vol.4, No.6,June 1972, p. 5-10
* Discovery of Sathanur Tree fossil  by M.S.Krishnan

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States
* செக் குடியரசு

 |
| மற்றவை | 
* IdRef

 |
அரிச்சந்திரன் கோவில் என்றாலே உலகத்தில் வாழும் அனைத்து இந்துக்களுக்கும் நினைவிற்கு வருவது காசி (பனாரஸ்) என்னும் வாரணாசி நகரம் ஆகும். இந்துவாகப் பிறந்த ஒருவரின் சடலத்தை காசியில் கங்கைக் கரையில் அரிச்சந்திர மயானத்தில் எரித்தால் அவர்கள் சொர்க்கலோகம் அடைவார்கள் என்கிற நம்பிக்கையில் வசதி படைத்தவர்கள் இறந்தவுடன் பூத உடலை காசிக்கு எடுத்துச் சென்று அரிச்சந்திர மயானத்தில் எரியூட்டி அஸ்தியை கங்கையில் கரைக்கும் வழக்கம் பல்லாயிரம் ஆண்டுகளாக நடந்து கொண்டிருக்கின்றது.

காசி நகர் மயானத்திற்கு சிறப்பு ஏற்பட்டதற்கு காரணம் அம்மயானத்தை ஒரு காலத்தில் அரிச்சந்திரன் காவல் காத்து காசி விஸ்வநாதரின் நேரடி ஆசியும் பெற்று வரம் பெற்ற காரணத்தினால் தான் காசி மயானம் சிறப்பு பெறுகிறது. அந்த நாள் முதல், பூலோகத்தில் உள்ள அனைத்து மயானங்களையும் அரிச்சந்திரன் காவல் காக்கின்றார் என்ற தத்துவத்துடன் ஒவ்வொரு மயானத்திலும் அரிச்சந்திரன் கோவில்கள் அமைக்கப்பட்டு அரிச்சந்திரன் ஆலயத்தில் அபிஷேகம் செய்து, ஆசீர்வாதம் பெற்று அனுமதி பெற்ற பிறகே மயானத்துக்குள் நுழைந்து இறந்த உடலுக்கு ஈமச்சடங்குகள் செய்யும் வழக்கம் தொன்று தொட்டு விளங்கி வருகிறது.

அரிச்சந்திரன் கோயிலின் உயர்வுகள்
--------------------------------

காசியில் நடப்பது போன்றே ஒவ்வொரு ஊர் மயானத்திலும் பிணத்தை எரியூட்டின பிறகு அதை ஆற்றில் கரைக்க வேண்டும் என்பதற்காகத் தான் பெரும்பாலான மயானங்கள் ஆற்றின் கரையோரத்தில் அமைக்கப்படுகிறது. ஆறு இல்லாத ஊர்களில் மயானத்தின் பக்கத்தில் கங்கைக்கு நிகரான திருக்குளம் அமைக்கப்பட்டிருக்கும். ஈமச்சடங்கு முடிந்தவுடன் அஸ்தியை அந்த தடாகத்தில் கரைத்து விட்டு புனித நீராடும் வழக்கம் தொன்றுதொட்டு விளங்கி வருகிறது.

கால வெள்ளத்தால் தமிழ்நாட்டு கிராமங்களில் மயானத்தில் அரிச்சந்திரனுக்கு முறையான ஆலயம் இல்லாத நிலையில் சவத்தைக் கொண்டு வந்து மயானத்திற்கு முன் உள்ள ஏதாவது ஒரு "கருங்கல் "அருகே சடலத்தை கீழே இறக்கி வைத்துவிடுவார்கள். பிறகு அந்த கல்லை அரிச்சந்திரனாக பாவித்து அனைத்து விதமான பால், தயிர், பஞ்சாமிர்தம் பன்னீர், மஞ்சள், விபூதி போன்றவைகளால் அபிஷேகங்களெல்லாம் அக்கல்லிற்கு முறைப்படி செய்து அந்த அரிச்சந்திரனாக பாவிக்கப்பட்ட கல்லுக்கு விபூதி, சந்தனம் திலகமிட்டு மாலை சாற்றி ஆராதனை செய்வார்கள். இதன் பிறகுதான் மயானத்தின் உள்ளே சென்று எரிக்கவோ அல்லது புதைக்கவோ செய்வார்கள்.

இதுவரை தமிழகத்தில் காஞ்சீபுரம், திருவண்ணாமலை மற்றும் வேலூர் மாவட்டங்களின் 56 கிராமங்களில் அரிச்சந்திரன் ஆலயங்கள் அமைக்கப்பட்டுள்ளன.

புதுச்சேரியில் உள்ள கருவடிக்குப்பம் குரு சித்தானந்தர் சுவாமி திருக்கோவில் அருகில் அமைந்துள்ள கருவடிக்குப்பம் இடுகாட்டில் சக்கரவர்த்தி அரிச்சந்திரனுக்கு கோயில் அமைக்கப்பட்டு தினமும் பூஜைகள் நடந்து வருகிறது, இங்கு அரிச்சந்திரன் இராஜாவாகவும். வெட்டியானாகவும் தன் மனைவியுடன் அருள்பாலிக்கின்றார்

இவற்றையும் பார்க்கவும்
----------------------

* சுடலை மாடன்
படம் 1:கிபி 1435ல் முக்காடு அணிந்த பெண்; படம் 2: 13ம் நூற்றாண்டில் முக்காடு அணிந்த பெண்
**முக்காடு**, தலை மற்றும் முகத்தின் சில பகுதிகளை மறைக்க, பெரும்பாலும் பெண்கள் அணியும் துணியாகும். வெயிலை மறைக்கவும் சமயக் காரணங்களுக்காகவும் சில திருமண வைபவங்களிலும் இது அணியப்படுகிறது. சமயத் தொடர்புள்ள ஒன்றாக, இது ஒரு பொருளுக்கோ, இடத்துக்கோ மதிப்புக் கொடுப்பதற்காக அணியப்படுவதாகக் கருதப்படுகிறது.

முக்காட்டின் உண்மையான சமூக பண்பாட்டு, உளவியல், மற்றும் சமூக பால்சார் செயற்பாடுகள் குறித்து பரந்த அளவில் ஆய்வுகள் செய்யப்படவில்லை. ஆனாலும், சமூகத் தொலைவைப் பேணுதல், சமூகத் தகுதியைக் காட்டுதல், பண்பாட்டு அடையாளம் என்பன முக்காட்டில் செயற்பாடுகளுக்குள் அடங்கும் எனலாம்.

அறியப்பட்ட வரலாற்றின்படி கி.மு பதின்மூன்றாம் நூற்றாண்டைச் சேர்ந்த அசிரியச் சட்டத்தில் முக்காடு பற்றிக் குறிப்பிடப்பட்டுள்ளது.

இந்தியாவில்
-----------

இந்தியாவை ஆண்ட முகலாயர்களின் பண்பாட்டுத் தாக்கத்தால், வட இந்தியாவில் பெண்கள் முக்காடு இடும் வழக்கம் கிபி 15 மற்றும் 16ம் நூற்றாண்டுகளில் பரவலாயிற்று.ஆனால் சீக்கியப் பெண்கள் முக்காடு அணியும் வழக்கத்தை, சீக்கிய சமய குரு அமர் தாஸ் கடுமையாக எதிர்த்தார்.

இதனையும் காண்க
--------------

* பர்தா
* ஹிஜாப்
* புர்க்கா

குறிப்புகள்
-----------

|  |  |
| --- | --- |
| Search Wiktionary | விக்சனரியில் ***முக்காடு*** என்னும் சொல்லைப் பார்க்கவும். |

1. ↑  Purdah
2. ↑  Murphy, R.F. (1964). Social Distance and the Veil. American Anthropologist, New Series, Vol. 66, No. 6, Part 1, pp. 1257–1274
3. ↑  Brenner, S. (1996). Reconstructing Self and Society: Javanese Muslim Women and "The Veil". American Ethnologist, Vol. 23, No. 4, pp. 673–697
4. ↑  Anant Sadashiv Altekar (1959) "The Position of Women in Hindu Civilization.", p.175
5. ↑  Sardar Harjeet Singh(2009) "The Position of Women in Hindu Civilization.", p.259
**Page Module:Hatnote/styles.css has no content.**

இதே பெயரில் வெளிவந்த திரைப்படம் பற்றி அறிய தேன் நிலவு (திரைப்படம்) ஐப் பார்க்க.
புதிதாக திருமண பந்தத்தில் இணைந்தவர்கள், இனிமையான பொழுதுகழிப்புகளுக்காக எடுத்துக்கொள்ளும் விடுகை மற்றும் உல்லாச நிகழ்வுகள் **தேன் நிலவு** (*honeymoon*) என அழைக்கப்படும்.

வரலாறு
------

1800 களின் இறுதி வரை, 'ஹனிமூன்' என்ற சொல் உண்மையில் திருமணத்திற்குப் பிந்தைய உல்லாசப் பயணத்தைக் குறிக்கவில்லை. திருமணத்தின் முதல் மாதத்தை மட்டுமே குறிப்பதற்கு தேனிலவு என்ற சொல் பயன்பட்டது.
1552-ஆம் ஆண்டின் ஒரு நூலில் *தேன் நிலவு* என்ற சொல்லானது, புதிதாகத் திருமணம் செய்து கொண்டவர்களைக் குறிப்பதற்கும், *கொச்சையான மக்கள்* என்பவர்களின் பயணத்தைக் குறிப்பதற்காகப் பயன்படுத்தப்பட்டது.
18 ஆம் நூற்றாண்டின் நடுப்பகுதியில், சாமுவேல் ஜான்சனின் அகராதியில் *திருமணத்திற்குப் பிறகு மென்மை மற்றும் மகிழ்ச்சியைத் தவிர வேறொன்றும் இல்லாத முதல் மாதம்* என்று இந்தக் காலகட்டத்தை வரையறுத்தது. இதன் உட்பொருள் என்னெவன்றால், சந்திரனுடனேயே அவர்களது நெருக்கமும் குறைந்துவிடும் என்பதுதான்.
இது 30 நாட்களுக்கு தேன் மூலம் தயாரிக்கப்படும் மதுவைக் குடிக்கும் பழங்கால நடைமுறையுடன் தொடர்புடையது என்ற கூற்று வரலாற்று ஆசிரியர்களால் குறிப்பிடப்பட்டுள்ளது.
19 ஆம் நூற்றாண்டின் பிற்பகுதியில், திருமணத்துக்குப் பிந்தைய சுற்றுலாப் பயணத்திற்கு இந்தச் சொல் அதிகமாகப் பயன்படுத்தப்பட்டது. 1881-ஆம் ஆண்டில் திருமணத்துக்குப் பிந்தைய சமூகத்தைத் தவிர்த்துச் செல்லும் பயண நடைமுறையானது அவசியமானது இல்லை என்றும் "குறுகிய காலத் தேனிலவு" நடைமுறைக்கு வந்துவிட்டதாகவும் ஒரு இதழ் குறிப்பிட்டிருக்கிறது. சில பெண்கள் மூன்றே நாள்கள் பயணத்துடன் திருப்தியடைகிறார்கள் என்றும் அதே இதழ் கூறியது. "முழுவதுமாக ஒரு மாதம் பயணம் மேற்கொள்வது பழைய பழக்கம்" என்று அதில் குறிப்பிடப்பட்டிருந்தது. *இந்த வேகமான காலத்தில் வாழ்க்கையின் வேகமும் மிக முக்கியமானது* என்று அந்த இதழ் கூறியது.

மேற்கோள்கள்
-----------

1. ↑  'தேன் நிலவு' என்பது என்ன? ஏன் அந்தப் பெயர் வந்தது?
**தேன்மொழி "காயத்திரி" ராசரத்தினம்** (*Thenmozhi "Gayatri" Rajaratnam*), என்பவர் தற்கொலைக் குண்டுவெடிப்பில் இந்திய முன்னாள் பிரதமர் ராஜீவ் காந்தியைக் கொலை செய்தவர். 1991, மே 21 ஆம் நாள் தமிழ்நாட்டில் சென்னையை அடுத்துள்ள ஸ்ரீபெரும்புதூரில் அவருடன், இராசீவ் காந்தி மேலும் பதினான்கு பேர் தற்கொலைக் குண்டுவெடிப்பில் கொல்லப்பட்டனர். தேன்மொழி "காயத்திரி" மற்றும் "தனு" என்ற பெயர்களாலும் இவர் அறியப்படும் இவர் இலங்கையின் தமிழீழ விடுதலைப் புலிகள் அமைப்பைச் சேர்ந்தவர் என்று கருதப்படுகிறார். தமிழீழ விடுதலைப் புலிகளுக்கும் இலங்கை படைத்துறையினருக்கும் 26 ஆண்டு தொடர்ந்த போரில் அமைதி நிலைநாட்ட சென்றிருந்த இந்திய அமைதி காக்கும் படையினரால் தேன்மொழி வன்புணர்வுக்கு உள்ளாக்கப்பட்டதாக தகவல் வெளியானது. அரசு எழுத்தரும் விடுதலை இயக்க வீரருமான ராசரத்தினத்தின் மகளான தேன்மொழி முன்னதாக இந்திய உளவுப்பிரிவினரால் நைனிதால் மற்றும் திண்டுக்கல்லில் பயிற்சி அளிக்கப்பட்டவர்.

ராசீவ் படுகொலை
--------------

முதன்மைக் கட்டுரை: ராசீவ் காந்தி படுகொலை
வரவிருந்த நாடாளுமன்றத் தேர்தல்களுக்காக இந்திய தேசிய காங்கிரசுத் தலைவர் ராஜீவ் காந்தி ஸ்ரீபெரும்புதூர் மக்களவைத் தொகுதிக்கு பரப்புரை ஆற்ற வருகை தந்தார். முன்னதாக அவர் பிரதமராக இருந்தபோது இலங்கைக்கு இந்திய அமைதி காக்கும் படையினரை 1987 அமைதி உடன்படிக்கையின்படி அனுப்பியிருந்தார். துவக்கத்தில் இலங்கைத் தமிழர்களின் வரவேற்பைப் பெற்றிருந்த இந்தப் படையினர் பின்னாட்களில் விடுதலைப் புலிகளுடன் போராடத் துவங்கியதுடன் சூறையாடல், கற்பழிப்பு போன்றவற்றிலும் ஈடுபட்டதாக குற்றம் சுமத்தப்பட்டது.

தனு என்கிற தேன்மொழி தனது இடுப்பில் அணிந்திருந்த கச்சைவாரில் பின்புறம் மின்கலம் மற்றும் வெடிபொருட்களை திணித்துக் கொண்டு அதற்கான மின்விசைகளை முன்புறம் அமைத்துக் கொண்டிருந்தார். ராசீவை சந்தனமாலை கொண்டு மாலையிட்டபின் கீழே குனிந்து மின்விசைகளை இயக்கி வெடிகுண்டை வெடிக்கச்செய்தார். இந்த குண்டுவெடிப்பில் தனு, ராசீவ் உட்படச் சுற்றியிருந்த பதினான்கு பேர்கள் கொலையுண்டனர்.

ஏழு ஆண்டுகள் நடந்த விசாரணைக்குப் பின்னர் 1998ஆம் ஆண்டில் பூந்தமல்லியிலிருந்த தடா நீதிமன்றம், 26 நபர்களுக்கு மரண தண்டனை வழங்கியது. மேல் முறையீட்டில் பேரறிவாளன், முருகன், சாந்தன், நளினி ஆகிய நான்கு பேருக்கு தூக்கு தண்டனை உறுதி செய்யப்பட்டு மற்றவர்களுக்கு தண்டனை குறைக்கப்பட்டது.

மேலும் பார்க்க
--------------

* தமிழீழ விடுதலைப் புலிகள்

மேற்கோள்கள்
-----------

1. ↑  "Killing Rajiv Gandhi: Dhanu's sacrificial metamorphosis in death". tandfonline.com. 2009. 2011-07-25 அன்று பார்க்கப்பட்டது.

வெளியிணைப்புகள்
---------------

* Interim Report of the Jain Commission of Inquiry into the Assassination of Shri Rajiv Gandhi பரணிடப்பட்டது 2005-10-30 at the வந்தவழி இயந்திரம்
**தேன் வளைக்கரடி** (*honey badger*) என்பது கீரிக் குடும்பத்தைச் சேர்ந்த சிற்றினம் ஆகும். இது தென்மேற்கு ஆசியா, இந்தியத் துணைக்கண்டம், ஆப்பிரிக்கா ஆகிய பகுதிகளில் காணப்படுகின்றது. தேன் வளைக்கரடியானது ஏனைய வளைக்கரடி இனங்கள் போன்ற தோற்றத்தில் இருக்காது; மரநாயின் உடல் தோற்றத்தைக் கொண்டு காணப்படுகின்றது. இதன் பரவல் எல்லை மற்றும் சுற்றாடல் இசைவாக்கம் என்பவற்றால் இது பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனம் என வகைப்படுத்தப்பட்டுள்ளது. இது முதன்மையாக ஊனுண்ணி வகையாக காணப்படுவதோடு, இதன் தடிப்பான தோல் மற்றும் இதன் மூர்க்கமான தற்காப்பு திறன்களினால் சில கொன்றுண்ணிகளையே கொண்டு காணப்படுகின்றது.

இந்திய துணைகண்டத்தில் இவ்விலங்கு மிகவும் அரிதாக காணப்படுகிறது. கர்நாடக மாநிலம் கனகபுரா தாலுகாவின் தொட்டாலஹல்லி என்ற கிராமத்தில் கிணற்றில் இருந்து காப்பாற்றப்பட்டு மைசூர் மிருகக்காட்சி சாலைக்கு மாற்றப்பட்டது, ஆனால் சில நாடகளிலேயே இறந்துவிட்டது. 2014ஆம் ஆண்டு பிப்ரவரி மாதத்தில் காவேரி வனவிலங்கு சரணாலயத்தில் உள்ளது புகைப்பட ஆதாரத்துடன் கண்டுபிடிக்கப்பட்டுள்ளது.

குறிப்புக்கள்
-------------

1. ↑  Steve Jackson. "Honey Badger..." 25 மே 2011 அன்று மூலம் பரணிடப்பட்டது. 6 July 2011 அன்று பார்க்கப்பட்டது.
2. ↑   "ratel, *n.*2". *The Oxford English Dictionary Online*. (March 2009). Oxford University Press. அணுகப்பட்டது 9 November 2010.
3. ↑
**மைக்ரோகிராம்** (*microgram* அல்லது *microgramme*, **μg**) என்பது மெட்ரிக் முறையில், திணிவின் ஓர் அலகு ஆகும். இது கிலோகிராமின் பில்லியனில் ஒன்று (1×10−9), கிராமின் மில்லியனில் ஒன்று (1×10−6), அல்லது மில்லிகிராமின் ஆயிரத்தில் ஒன்று (1×10−3) ஆகும். அனைத்துலக முறை அலகுகளில் (SI) இதன் குறியீடு **μg** ஆகும். இங்கு மைக்ரோ என்பது கிரேக்க எழுத்தான μ (மியூ) ஆல் தரப்படுகிறது.

ஐக்கிய அமெரிக்கா
----------------

மைக்ரோ என்பதை தவறுதலாக மில்லி என்ற அர்த்தத்தில் பயன்படுத்தும் வாய்ப்பு அதிகமிருப்பதால், ஐக்கிய அமெரிக்காவில் மருத்துவத் தரவுகளில் μg என்பதற்குப் பதிலாக **mcg** என்ற குறியீட்டைப் பயன்படுத்துமாறு அமெரிக்க உணவு மற்றும் மருந்து நிர்வாகம் (FDA) பரிந்துரைத்துள்ளது. ஆனாலும், mcg என்பது பழைய, தற்போது பயன்பாட்டிலில்லாத CGS முறையில் மில்லிசென்டிகிராமை (=10 μg) குறிக்கும்.

ஐக்கிய இராச்சியம்
-----------------

ஐக்கிய இராச்சியத்தில், மில்லிகிராம், மைக்ரோகிராம் ஆகியவற்றுக்கிடையேயான குழப்பங்களில் மருத்துவத் துறையில் தீவிரமான தவறுகள் இடம்பெறுவதைக் கருத்தில் கொண்டு, இசுக்கொட்லாந்து நோய்த் தவிர்ப்புப் பேணல் வழிகாட்டுதலின் படி, அங்கு ஒரு மில்லிகிராமுக்கும் குறைவான மருந்துகளில் "mcg" அல்லது "μg" என எழுதாமல் "மைக்ரோகிராம்" என்ற முழுச் சொல்லையும் எழுத வேண்டும் என அறிவுறுத்தப்பட்டுள்ளது.

மேற்கோள்கள்
-----------

1. ↑  "ISMP's List of Error-Prone Abbreviations, Symbols, and Dose Designations" (PDF). ISMP. 2011-11-02 அன்று பார்க்கப்பட்டது.
2. ↑  "ISMP and FDA Campaign to Eliminate Use of Error-Prone Abbreviations". ISMP. 2016-05-13 அன்று மூலம் பரணிடப்பட்டது. 2013-12-27 அன்று பார்க்கப்பட்டது.
3. ↑  Scottish Palliative Care Guidelines – Dose Prescribing Information for Liquid Medicines
தொடர் பல்கோணத் தொடுவட்டச் சிறப்பெண் அறிவதற்காக வரையப்படும் பல்கோணங்களும் சூழ் தொடுவட்டங்களும்
**தொடர் பல்கோணத் தொடுவட்டச் சிறப்பெண்** என்பது கீழ்க்காணும் முறையில் அறியப்படும் ஒரு சிறப்பெண் ஆகும். இதன் மதிப்பு 8.700036625...என நிறுவியிருக்கிறார்கள். இச்சிறப்பெண்ணை அறிய முதலில் ஒரு சமபக்க முக்கோணம் வரைந்து கொள்ள வேண்டும். பின்னர் அந்த முக்கோணத்திற்கு உள்ளே, முக்கோணத்தின் பக்கங்களைத் தொட்டுக்கொண்டு இருக்குமாறு ஒரு ஒரு உள்தொடு வட்டம் வரைதல் வேண்டும். பின்னர் அந்த முக்கோணத்தைச் சூழ்ந்து முக்கோண முனைகளைத் தொட்டுக்கொண்டு இருக்குமாறு ஒரு சூழ்தொடு வட்டம் வரைதல் வேண்டும். பிறகு இந்த வட்டத்தைத் தொட்டுக்கொண்டு இருக்குமாறு ஒரு கட்டம் (சதுரம்) வரைதல் வேண்டும். இந்த கட்டத்தின் முனைகளைத் தொட்டுக்கொண்டு இருக்குமாறு ஒரு சூழ்தொடு வட்டம் வரைதல் வேண்டும். பிதகு இந்த வட்டத்தைத் தொட்டுக்கொண்டு ஒரு ஐங்கோணம், பிறகு சூழ் தொடுவட்டம், பின்னர் அறுகோணம், பின்னர் தொடுவட்டம் என்று வரைந்து கொண்டே முடிவின்றிச் சென்றால், அடையக்கூடிய வட்டத்தின் ஆரம், முதலில் முக்கோணத்திற்குள் இட்ட தொடுவட்டத்தின் ஆரத்தை விட எவ்வளவு பெரியதாக இருக்கும் என்பதை குறிக்கும் நிலை எண்ணாகும் இச்சிறப்பெண். இவ்வெண் ஏறத்தாழ 8.700036625....என நிறுவியிருக்கிறார்கள்.

உசாத் துணை
----------

1. ↑  Eric W. Weistein, CRC Concise Encyclopedia of Mathematics, 2nd Edition, "Polygon Circumscribing Constant", Chapman Hall/CRC, 2002,
2. ↑  C.A. Pickover, Infinitely Exploding Circles, Ch. 18, in Keys to Infinity, New York, W.H. Freeman pp.147-51, 1995

|  |  |
| --- | --- |
|    |  இக் கட்டுரை வடிவவியல் தொடர்புடையது. இக்கட்டுரையை விரிவாக்க நீங்கள் உதவலாம்.  |
**எனக்கொரு மகன் பிறப்பான்** (***Enakkoru Magan Pirappan***) கேயார் இயக்கத்தில் 1996 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். ராம்கி, குஷ்பூ, விவேக், அஞ்சு அரவிந்த், வடிவுக்கரசி மற்றும் பலர் நடித்திருந்தனர். வி. நடராசன் தயாரிப்பில், கார்த்திக் ராஜா இசை அமைத்த இப்படம் 15 ஆகஸ்ட் 1996 ஆம் தேதி வெளியானது. ஆடியதே கண்மணி என்ற மலையாளப் படத்தின் மறு ஆக்கமாகும்.

நடிகர்கள்
---------

ராம்கி, குஷ்பூ, விவேக், அஞ்சு அரவிந்த், வடிவுக்கரசி, ஆர். சுந்தரராஜன், செந்தில், வெண்ணிறாடை மூர்த்தி, வினு சக்ரவர்த்தி, சின்னி ஜெயந்த், பாண்டு, தியாகு.

கதைச்சுருக்கம்
--------------

பணக்கார ரங்கநாயகிக்கு (வடிவுக்கரசி), கோபி (பாண்டு), மது (சின்னி ஜெயந்த்), பாலு (ராம்கி) என்று மூன்று மகன்கள். தனக்கு பேரன் பிறந்தால், அவனுக்கு தன் சொத்து முழுவதையும் எழுதிவைப்பதாக கூறியிருந்தார் ரங்கநாயகி. மூத்த மகன்களான கோபி மற்றும் மதுவிற்கு திருமணமாகி பெண் குழந்தைகள் இருந்தன. கடைசி மகனான பாலுவிற்கு திருமணம் ஆகவில்லை.

திருமண விழாக்களில் பாடகராக பணி புரியும் பாலு, நடுத்தர வர்க்கத்தை சேர்ந்த ஸ்வாதியை (குஷ்பூ) காதலிக்கிறார். பின்னர் அவ்விருவருக்கும் திருமணமாகி, ஸ்வாதி கற்பமாகிறாள். அதே சமயம், பாலுவின் தோழன் ராஜாவிற்கும் திருமணமாகி, அவனின் மனைவி சாந்தியும் (அஞ்சு அரவிந்த்) கர்ப்பமாக இருந்தாள். ஸ்வாதிக்கும் சாந்திக்கும் ஒரே நாளில் குழந்தை பிறக்கிறது. பாலுவிற்கு பெண் குழந்தையும், ராஜாவிற்கு ஆண் குழந்தையும் பிறக்கின்றன.

அந்நிலையில், ரங்கநாயகிக்கு மாரடைப்பு ஏற்பட்டதால், பெண் குழந்தை பிறந்த அதிர்ச்சியான செய்தியை அவரிடம் மறைக்க வேண்டுகிறார் மருத்துவர். ராஜாவின் குழந்தையை பாலுவின் குழந்தையை காட்ட, குணமாகிறார் ரங்கநாயகி. தன் தாயின் உயிரைக் காப்பாற்ற அந்த பொய்யை நீடிக்கிறான் பாலு. ரங்கநாயகிக்கு உண்மை தெரிய வந்ததா? பாலுவிற்கு சொத்து கிடைத்ததா? போன்ற கேள்விகளுக்கு விடை காணுதலே மீதிக் கதையாகும்.

ஒலிப்பதிவு
----------

அருண்மொழி, இளந்தேவன் எழுதிய பாடல் வரிகளுக்கு, கார்த்திக் ராஜா இசை அமைத்திருந்தார்.

தயாரிப்பு
---------

துவக்கத்தில், அஞ்சு அரவிந்திற்கு ஜோடியாக ரமேஷ் அரவிந்த் நடிப்பார் என்று எதிர்பார்க்கப்பட்டது. ஆனால் இறுதியில், அந்த கதாப்பாத்திரத்தில் விவேக் நடித்தார்.

வெளி-இணைப்புகள்
---------------

*

மேற்கோள்கள்
-----------


1. ↑  "www.cinesouth.com".
[*தொடர்பிழந்த இணைப்பு*]
2. ↑  "musicindiaonline.co".
3. ↑  "www.music.haihoi.com".
4. ↑  "groups.google.com".
**2016 பிப்ரவரி தமிழ்நாடு விண்கல் சம்பவம்** (*2016 February Tamil Nadu meteorite incident*) இந்தியாவின் தமிழ்நாட்டிலுள்ள வேலூர் மாவட்டம் நாட்றாம்பள்ளி வட்டத்திலுள்ள தனியார் பொறியியல் கல்லூரியின் வளாகத்தில் நிகழ்ந்தது. குறிப்பிட்ட அந்த தனியார் பொறியியல் கல்லூரியின் வளாகத்தில், மர்மப் பொருள் ஒன்று வானிலிருந்து விழுந்தது என்றும், அது அதிகமான சத்தத்துடன் வெடித்து சிதறியதாகவும், அதன் காரணமாக அப்பகுதியில் நிறுத்தி வைக்கப்பட்டிருந்த வாகனங்கள் சேதமடைந்ததாகவும் தகவல்கள் வெளியாகின. அக்கல்லூரியின் பேருந்து ஓட்டுநரான காமராசு என்பவர் உயிரிழந்ததாகவும் அறிவிக்கப்பட்டது. அசாதாரணமான வகையில் ஏற்பட்ட இந்த விபத்தினால் காயமடைந்தவர்களுக்கு அப்போதைய தமிழக முதல்வர் செயலலிதா நிவாரணமும் அறிவித்தார். 

கீழே விழுந்த அப்பொருள் 4 அடி (1.2 மீ) ஆழத்தில் ஒரு பள்ளத்தை விட்டுவிட்டு பாரதிதாசன் பொறியியல் கல்லூரியின் வளாகத்தில் உள்ள சன்னல்களை உடைத்து, காயங்களை ஏற்படுத்தியது. அந்தப் பகுதியில் இருந்த மற்றவர்கள் வழக்கத்திற்கு மாறான ஒலியைக் கேட்டதாகவும், புகைப் பட்டையைப் பார்த்ததாகவும், ஓட்டுநரின் உடலில் பாறைத் துண்டுகள் பதிக்கப்பட்டிருப்பதைக் கண்டறிந்ததாகவும் காவல்துறையினர் தெரிவித்தனர்.

ஒரு சிறிய (11 கிராம் (0.39 அவுன்சு) எடையுள்ள நீல நிறப் பொருள் ஒன்று இச்சம்பவத்தின்போது மீட்கப்பட்டது. சில நிபுணர்கள் அது ஏதோவொரு விண்வெளி வாகனத்தின் துண்டாக இருக்கலாம் என்று பரிந்துரைத்தனர். கைவிடப்பட்ட செலட்டின் குச்சிகள் வெடித்ததாக அதிகாரிகள் சந்தேகித்தனர். ஆனால் வெடிபொருட்களின் தடயங்கள் எதுவும் கிடைக்கவில்லை. இந்திய வானியற்பியல் கழகத்தைச் சேர்ந்த திபாங்கர் பானர்சி இந்த பொருள் ஒரு விண்கல்லாக இருக்கலாம் என்று சந்தேகம் தெரிவித்தார். மற்ற வல்லுனர்கள், ஒரு சிறிய விண்கல் பெரிய பள்ளத்தை உருவாக்கியிருக்க முடியாது என்றனர். வேலூர் கல்லூரியில் விழுந்தது விண்கல் அல்ல என்று நாசா தெரிவித்துள்ளது.

திருச்சிராப்பள்ளி தேசிய கல்லூரியின் அதிகாரிகள், இப்பொருள் கார்பனுடன் தொடர்புடைய ஒரு வேதி எரிகல் என்று வலியுறுத்தினர்.

ஒருவேளை இப்பொருள் ஒரு விண்கல்லாக இருந்தால், பதிவுசெய்யப்பட்ட வரலாற்றில் விண்கல் காரணமாக ஒரு மனிதனின் முதல் உறுதிப்படுத்தப்பட்ட மரணம் இதுவாக இருக்கும்.

மேற்கோள்கள்
-----------

1. ↑  "விண்கல் தாக்கி வேலூரில் ஒருவர் பலி". *BBC News தமிழ்*. 2016-02-07. 2022-12-03 அன்று பார்க்கப்பட்டது.
2. 1 2  Auger, Monika (8 February 2016). "Authorities: Meteorite Killed Man in India". *Wall Street Journal*. .
3. 1 2  "It was meteorite that killed a person in Vellore: Study". *ZeeNews*. 9 February 2016. .
4. 1 2  "Scientists study India's deadly 'meteorite' (Update)". *phys.org*. 29 April 2021 அன்று பார்க்கப்பட்டது.
5. 1 2 3  "Astrophysicists analyse 'meteorite' that killed bus driver, shattered windows in India". *ABC News*. 9 February 2016. .
6. ↑  Chandrashekar, Nandini (7 February 2016). "Vellore Rock Unlikely to Be A Meteorite, Says Astro Prof". *The New Indian Express*. .
7. ↑  Hauser, Christine (9 February 2016). "That Wasn’t a Meteorite That Killed a Man in India, NASA Says". *New York Times*. .
8. ↑  "வேலூர் கல்லூரியில் விழுந்தது விண்கல் அல்ல". தினமணி.. பார்த்த நாள்: 3 December 2022.
**பன்பூர் அருங்காட்சியகம்** (*Banbhore Museum*) பாக்கித்தான் நாட்டின் சிந்து மாகாணத்தில் உள்ள பன்பூரில் அமைந்துள்ள ஒரு தொல்பொருள் அருங்காட்சியகம் ஆகும். பன்பூர் தொல்பொருள் அருங்காட்சியகம் என்ற பெயராலும் இந்த அருங்காட்சியகம் அழைக்கப்படுகிறது. 1960 ஆம் ஆண்டு ஆகத்து மாதம் 21 ஆம் தேதியன்று பாக்கித்தான் அரசாங்கத்தின் தொல்லியல் மற்றும் அருங்காட்சியகத் துறையால் பன்பூர் அருங்காட்சியகம் நிறுவப்பட்டது. அருங்காட்சியகம் 1967 ஆம் ஆண்டு மே மாதம் 14 ஆம் தேதியன்று முறைப்படி திறக்கப்பட்டது. 2010 ஆம் ஆண்டு மே மாதத்தில் , அருங்காட்சியகத்துடன் பன்பூரின் தளம் சிந்து அரசாங்கத்தின் கலாச்சாரத் துறைக்கு மாற்றப்பட்டது.

வரலாறு
------

பன்பூரின் தொல்லியல் தளத்தில் ஒரு குடியேற்றத்தின் ஏராளமான எச்சங்கள் மறைந்துள்ளன.

பன்பூர் ஒரு பழமையான தொல்பொருள் தளமாகும். இந்த நகரம் 2100 ஆண்டுகளுக்கும் மேலான பழமையான நகரம் என கருதப்படுகிறது. ஐதராபாத் மாவட்டத்தில் கராச்சியில் இருந்து 64 கிலோமீட்டர் (40 மைல்) தொலைவில் இது அமைந்துள்ளது. 10 ஆம் நூற்றாண்டில் வாழ்ந்த தலைவர் மூங்கில் ராசாவின் தலைநகராக இருந்தது என்றும் அவரது நினைவாக பெயரிடப்பட்டது என்றும் அறியப்படுகிறது. பல்வேறு வரலாற்று புத்தகங்கள், சில வரலாற்று அறிஞர்கள், அறிஞர்கள் தொல்லியலாளர்கள் பன்பூரை தெபால் என்ற பெயரால் அங்கீகரித்து அடையாளப்படுத்துகின்றனர். பன்பூர் நகரத்திலிருந்து இசுலாமியர்கள் துணைக்கண்டத்திற்குள் நுழைந்ததால் இந்த நகரம் இசுலாத்தின் அடையாளமாகவும் அறியப்படுகிறது. பூர்வாங்க அகழ்வாராய்ச்சி 1928 ஆம் ஆண்டு மசூம்தாராலும் 1951 ஆம் ஆண்டு அல்காக் என்பவராலும் தொடங்கப்பட்டது.

மேற்கோள்கள்
-----------

1. 1 2 3  "Banbhore Museum". *sindhculture.gov.pk*. 10 December 2017 அன்று மூலம் பரணிடப்பட்டது. 10 December 2017 அன்று பார்க்கப்பட்டது.
2. ↑  "Banbhore". *www.pktravel.pk*. 10 December 2017 அன்று மூலம் பரணிடப்பட்டது. 10 December 2017 அன்று பார்க்கப்பட்டது.
3. ↑  "Bhambore (also called Banbhore)". *www.pakistantoursguide.com*. 10 December 2017 அன்று பார்க்கப்பட்டது.
4. ↑  "Ruins of Banbhore". *thekarachiwalla.com*. 10 December 2017 அன்று பார்க்கப்பட்டது.

புற இணைப்புகள்
--------------

* sindhculture.gov.pk
மரத்தைக் கொல்லும் மரம்

வகைப்பாடு
---------

தாவரவியல் பெயர் : *ஃபைக்கஸ் ஆரியா* **Picus aurea**

குடும்பம் : **மோரேசியீ Moraceae**

இதரப் பெயர்
-----------

* '**நசுக்கிகொல்லும் அத்தி'** (Strangler Fig)

மரத்தின் அமைவு
--------------

நசுக்கிகொல்லும் மரத்தின் உள்தோற்றம்
இம்மரம் 60 அடி உயரம் வளரக்கூடியது. இது ஒரு தொற்று மரமாகும். முதலில் பறவைகள் இதன் பழத்தை சாப்பிட்டு வேறு மரத்தின் கிளைகளில் இதன் எச்சம் விழுகிறது. நல்ல சூழ்நிலை கிடைக்கும்போது விதை முளைத்து வேர் விடுகிறது. வேர் மிக நீண்டு வளர்கிறது. இதனுடைய வேர் மிக நீளமானது. இது மரத்தைச் சுற்றி தரையை அடைகிறது. தரையிலிருந்து மிக அதிகப்படியான நீரை மேலும் மேலும் உறிஞ்சி வேகமாக வளர்கிறது. மேலும் பல வேர்கள் மரத்தை சுற்றிக் கொண்டு தரையை அடைகிறது. மரம் வளர வளர இதன் வேர் கழுத்தை நெக்குவது போல் நெருக்குகிறது. இந்த அத்திமரம் வேகமாக வளர்வதால் நிலத்தில் உள்ள நீரை உறிவதாலும், சூரிய ஒளி, காற்று ஆகியவை பற்றாக்குறையாலும் இது தொற்றி வளர்ந்த மரம் சாகடிக்கப்படுகிறது. மேலும், மேலும் அதிகப்படியான வேர் வளர்ந்து இம்மரம் பெரிதாகிறது. அத்தி சாதியில் 600 இன மரங்கள் உள்ளன. 

ஃபைக்கஸ் ஆரியா Strangler Fig

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**மரனவு மக்கள்** (*Maranao People*), பிலிப்பீன்சில் வாழும் இசுலாமிய மக்கள் ஆவர். இவர்கள் அழகிய வேலைப்பாடுகளுடன் கூடிய கலைப் பொருட்களை உருவாக்குவதில் வல்லுனர்கள். மரனவு என்ற சொல்லுக்கு ஏரியில் வாழும் மக்கள் என்று பொருள். பிலிப்பைன்சின் ஆறாவது பெரிய இனக்குழுவான இவர்கள் லனவு என்ற ஏரிக்கருகில் வாழ்கிறார்கள்.

பண்பாடும் பழக்கவழக்கங்களும்
---------------------------

### மொழி

மரனவு மொழி ஆத்திரோனேசிய மொழிக் குடும்பத்தைச் சேர்ந்தது. இம்மொழியை பிலிப்பைன்சின் மாகாணங்களில் வாழும் மரனவு மக்கள் பேசுகின்றனர். பெரும்பான்மையினர் ஆங்கிலம், தகலாகு மொழிகளையும் பேசுகின்றனர்.

### கலை

சரிமனோக் பறவையுடன் காணப்படும் நாட்டுப்புறக் கலை வேலைப்பாடு
நன்னம்பிக்கைப் பறவையான சரிமனோக் இவர்களின் கலை வேலைப்பாடுகளில் காணப்படும். வண்ணமயமான சிறகுகளுடனும் நீண்ட வால் கொண்டும், மீனைத் தன் அலகால் கொத்தியபடி நிற்குமாறு வரைந்திருப்பர்.

### இசை

பியுலா என்னும் இசைக் கருவியினை வாசிப்பர். இவர்களின் இசையை யுனெசுக்கோ மனிதகுலத்தின் சிறந்த இசைகளில் ஒன்று எனப் போற்றியுள்ளது.

### உணவு

இவர்களின் உணவுகளில் காரம் அதிகமாக இருக்கும். எண்ணெயும் மிளகாயும் கலந்த உணவு வகைகளை அதிகம் விரும்பி உண்பர். உணவைப் பற்றிய இசுலாமியக் கதை மிகவும் பிரசித்தி பெற்றது. இவர்கள் வாழ்வில் உணவு முக்கியப் பங்காற்றுகிறது.

மக்கள்
------

மரனவு மக்களின் எண்ணிக்கை 1,142,000 எனக் கணக்கிடப்பட்டுள்ளது. இவர்கள் அரேபிய, இந்திய, மலாய், ஜாவனிய மக்களின் கலப்பினத்தவர் ஆவர். ஏறத்தாழ அனைவரும் இசுலாமிய சமயத்தைப் பின்பற்றுகின்றனர். எசுப்பானியர்களின் ஆட்சிக்காலத்திற்கு முன் இவர்கள் தாங்களே இப்பகுதிகளை ஆண்டனர்.

மேற்கோள்கள்
-----------

1. ↑  Madale, Nagasura T. (2010-02-06). "Recipe in the Life of the Maranao By: Nagasura T. Madale, PhD. -Part 1". *Kalopindo*. Aratawata Website. ஜூலை 14, 2011 அன்று மூலம் பரணிடப்பட்டது. October 21, 2010 அன்று பார்க்கப்பட்டது.
**குரோவர் தேடுமுறை** என்பது லோவ் குமார் குரோவர் (Lov Kumar Grover) என்ற குவாண்டக் கணினியியலாளரால் உருவாக்கப்பட்ட தேடுமுறை ஆகும்.

ஒரு தொலைபேசி எண் நிரலிலிருந்து ஒரு குறிப்பிட்ட எண்ணை பல முறைகளில் தேடலாம். ஒவ்வொரு எண்ணாகப் பார்த்துத் தேடிக் கண்டுபிடிக்கலாம். ஒழுங்கற்ற முறையில் அங்கொன்றும் இங்கொன்றுமாகவும் தேடலாம், அப்படித் தேடும் பொழுது, வேண்டும் எண்ணை விட்டுவிடுவதற்கும் வாய்ப்பு உண்டு. இது மரபார்ந்தக் கணினியில் மிக முக்கியமான, அதேநேரம் மிகவும் சிக்கலானக் கேள்வியாகும்.

மரபார்ந்தக் கணினிமுறையில், N பொருட்களைத் தேடும் பொழுது {\displaystyle O(N)} க்கும் சற்றுக் குறைவான எண்ணிக்கையிலேயேத் தேடவேண்டி வரும். ஆனால் ஒரு குவாண்டக்கணினியை வைத்து, குரோவர் தேடுமுறை கொண்டு குவாண்ட நிலைகூடியமைதல் என்றப் பண்பின் விளைவாக, {\displaystyle O({\sqrt {N}})} அளவிலேயேத் தேடிக் கண்டுபிடிக்க முடியும். அதாவது, 100 பொருட்களில் ஒரு பொருளை, பத்து முறைத் தேடுவதிலேயே கண்டறிய முடியும்.

உசாத்துணை
---------

1. ↑  Nielsen, M.A. and Chuang, I.L. Quantum computation and quantum information. Cambridge University Press, 2000
**வாயு விதிகள்** (*gas laws*) இந்த தொகுதியில் வாயுக்களை பற்றிய விதிகள் மற்றும் அவற்றின் தோற்றம் பற்றி விவரிக்கப்பட்டுள்ளது.

பாயில் விதி
-----------

முதன்மைக் கட்டுரை: பாயிலின் விதி
"மாறாத வெப்பத்தில் ஒரு வாயுவின் அழுத்தம் மற்றும் கன அளவின் பெருக்குத் தொகையானது மாறிலி ஆகும்."

இவ்விதி 1662ஆம் ஆண்டு இராபர்ட் பாயில் என்பவரால் கண்டறியப்பட்டது. கணித முறைப்படி இந்த விதி கீழ்க்காணுமாறு வரையறுக்கப்படுகிறது.

P1(V1) = P2(V2)

P= வாயுவின் அழுத்தம்
V= வாயுவின் கன அளவு

சார்லஸ் விதி
------------

முதன்மைக் கட்டுரை: சார்ல்சின் விதி
"மாறாத அழுத்தத்தில் ஒரு வாயுவின் கன அளவு அதன் வெப்பநிலைக்கு நேர் விகிதத்தில் இருக்கும்."

இவ்விதி 1678ஆம் ஆண்டு சார்லஸ் என்பவரால் கண்டறியப்பட்டது. கணித முறைப்படி இந்த விதி கீழ்க்காணுமாறு வரையறுக்கப்படுகிறது.

V1/T1=V2/T2

T=வாயுவின் வெப்பநிலை
V=வாயுவின் கன அளவு

கே-லுசாக் விதி
--------------

முதன்மைக் கட்டுரை: கே-லுசாக்கின் விதி
"ஒரு கொள்கலனில் இருக்கும் வாயு அந்த கொள்கலனின் மீது செலுத்தும் அழுத்தமானது,வாயுவின் வெப்பநிலைக்கு நேர் விகிதத்தில் இருக்கும்."

இவ்விதி 1809ஆம் ஆண்டு ஜோசப் லூயிஸ் கே-லுஸாக் என்பவரால் கண்டறியப்பட்டது. கணித முறைப்படி இந்த விதி கீழ்க்காணுமாறு வரையறுக்கப்படுகிறது.

P=k3T

P=வாயுவின் அழுத்தம்
T=வாயுவின் வெப்பநிலை

அவகெட்ரோ விதி
-------------

முதன்மைக் கட்டுரை: அவகாதரோவின் விதி
"ஒரு கொள்கலனில், ஒரு வாயுவால் ஆக்கிரமிக்கப்பட்டிருக்கும் கன அளவானது, அந்த கொள்கலனில் உள்ள வாயுவில் உள்ள மோல்களின் எண்ணிக்கைக்கு நேர் விகிதத்தில் இருக்கும்."

கணித முறைப்படி இந்த விதி கீழ்க்காணுமாறு வரையறுக்கப்படுகிறது.

P1/T1=P2/T2

P= வாயுவின் அழுத்தம்
T= வாயுவின் வெப்பநிலை

டால்ட்டன் விதி
--------------

முதன்மைக் கட்டுரை: டால்ட்டனின் விதி
"ஒரு வாயு சேர்மத்தின் பகுதி அழுத்தமானது,அந்த வாயு சேர்மத்தை உருவாக்கிய வாயுக்களின் தனி தனி அழுத்தங்களின் கூட்டு தொகைக்கு சமமாக இருக்கும்."

கணித முறைப்படி இந்த விதி கீழ்க்காணுமாறு வரையறுக்கப்படுகிறது.

P=P1+P2+P3......+Pn
P= வாயு சேர்மத்தின் பகுதி அழுத்தம்
P1,P2...Pn= வாயுக்களின் பகுதி அழுத்தம்

எ.கா:

அம்மோனியா வாயுவின் பகுதி அழுத்தமானது, ஹைட்ரஜன் மற்றும் நைட்ரஜன் வாயுக்களின் பகுதி அழுத்தங்களின் கூட்டு தொகைகு சமமாக இருக்கும்.

PNH3=PN+PH
கருப்பு வரி வெள்ளை அந்துப்பூச்சி, தஞ்சாவூர், தமிழ்நாட்டில்
***மைக்ரோனிய அக்குலெடா*** (*Micronia aculeata*)என்பது கருப்பு வரி வெள்ளை அந்துப்பூச்சி ஆகும். இது யுட்ரானிடே குடும்பத்தில் மைக்ரோனினே துணைக் குடும்பத்தினைச் சார்ந்த சிற்றினமாகும். இது இந்தியா மற்றும் இலங்கை, சுலவேசி பகுதிகளில் காணப்படுகின்றது. இதனை முதன்முதலாக 1857-ல் அச்சில் குனீ என்பவர் விவரித்தார்.

விளக்கம்
--------

இதன் இறக்கையின் நீட்டம் 42 முதல் 50 மி. மீ. வரை இருக்கும். தலை, மார்பு மற்றும் வயிறு வெண்மையாகக் காணப்படும். சிறகுகள் வெண்மையாக, பிசுபிசுப்புடன் நெருக்கமாகப் பட்டையிடப்பட்டவை. சற்றே சரியாகா வரையறுக்கப்படாத முன்தோல் குறுக்கத்துடன், இடைநிலை, மற்றும் பிந்தைய இடைநிலை பிசுபிசுப்பான சாய்ந்த பட்டைகளுடையது. ஒரு நேர்த்தியான விளிம்பு கோடு மற்றும் பின்னங்கால்களின் வால் அடிப்பகுதியில் கரும்புள்ளி காணப்படும். அடிப்புறம் வெண்மையாகவோ பிசுபிசுப்பாகவோ காணப்படும். பல்பி நேர்த்தியாகவும், மெல்லியதாகவும், நீளமாகவும் இருக்கும். உணர்கொம்பு தடிமனாகவும் தட்டையாகவும் உள்ளது. மேல் நோக்கி வளைந்திருக்கும் கூர்மையான ஓர இரத்த நாளத்துடன் முன் இறக்கை உள்ளது. இதன் வெளி விளிம்பு நேராக உள்ளது.

மேற்கோள்கள்
-----------

1. ↑  "*Micronia aculeata* Guenée". *The Moths of Borneo*. 1 September 2016 அன்று பார்க்கப்பட்டது.
2. ↑   *The Fauna of British India, Including Ceylon and Burma*. .
3. ↑  "Micronia aculeata Guenée, 1857". *India Biodiversity Portal*. 2021-08-22 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q6839767
* BioLib: 129025
* GBIF: 1953423
* iNaturalist: 145630
* IRMNG: 10633795
* LepIndex: 69401
* என்.சி.பி.ஐ: 1525210

 |
**கரிசவயல்** என்பது இந்தியாவின் தமிழ்நாட்டில் தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமமாகும்.

மக்கள் தொகை விவரம்
------------------

2011 மக்கள் தொகை கணக்கெடுப்பின்படி, கரிசவயல் கிராமத்தில் 1390 பேர் உள்ளனர், இதில் 613 பேர் ஆண்கள் மற்றும் 777 பேர் பெண்கள்.

கரிசவயல் கிராமத்தில் 0-6 வயதுடைய குழந்தைகளின் மக்கள் தொகை 163 ஆகும், இது கிராமத்தின் மொத்த மக்கள் தொகையில் 11.73% ஆகும். கரிசவயல் கிராமத்தின் சராசரி பாலின விகிதம் 1268 ஆகும், இது தமிழ்நாட்டின் மாநில சராசரியான 996 ஐ விட அதிகமாகும். மக்கள் தொகை கணக்கெடுப்பின்படி கரிசவயலுக்கான குழந்தை பாலின விகிதம் 918 ஆகும், இது தமிழக சராசரியான 943 ஐ விடக் குறைவு.

கரிசவயல் கிராமத்தின் எழுத்தறிவு விகிதமானது தமிழ்நாட்டின் எழுத்தறிவு விகிதத்தை விட அதிகம். அதாவது, 2011 ஆம் ஆண்டில், கரிசவயல் கிராமத்தின் எழுத்தறிவு விகிதம் 83.54% ஆக இருந்தது, இது தமிழ்நாட்டின் எழுத்தறிவு விகிதமான 80.09%-ஐ விட அதிகம். கரிசவயலில் ஆண்களின் எழுத்தறிவு விகிதம் 87.88% ஆகவும், பெண்களின் எழுத்தறிவு விகிதம் 80.26% ஆகவும் உள்ளது.

மேற்கோள்கள்
-----------

1. ↑  "Karisavayal Village Population - Pattukkottai - Thanjavur, Tamil Nadu". *www.census2011.co.in*. 2022-09-04 அன்று பார்க்கப்பட்டது.
**குர்துபா உமய்யா கலீபகம்** (Caliphate of Córdoba, அரபு:خلافة قرطبة Khilāfat Qurṭuba), இரண்டாவது இசுலாமிய கலீபகமான உமய்யா கலீபகத்தின் தொடர்ச்சி ஆகும். உமய்யா கலீபகத்தின் கடைசி கலீபாவான இரண்டாம் மர்வான், அப்பாசியர்களால் கொலை செய்யப்பட்டதை தொடர்ந்து உமய்யாக்களின் ஆட்சி முடிவுக்கு வந்தது. இதில் இருந்து தப்பித்து வந்த உமய்யா இளவரசரான முதலாம் அப்துல் ரகுமான் என்பவரால் ஐபீரிய மூவலந்தீவு (அல்-அந்தலுசு) பகுதியில் நிருவப்பட்டதே குர்துபா உமய்யா அமீரகம் ஆகும். இசுலாமிய கலீபா பதவியை அப்பாசியர்கள் கைப்பற்றிக் கொண்டதை அடுத்து, இவர்கள் குர்துபா அமீர்கள் என்று அழைக்கப்பட்டனர். இருப்பினும் இவர்களின் வழிவந்த எட்டாவது அமீரான மூன்றாம் அப்துல் ரகுமான் தன்னைத் தானே கலீபாவாக அறிவித்துக்கொண்டார். எனவே இவரின் பிறகான ஆட்சி குர்துபா உமய்யா கலீபகம் என்று அழைக்கப்பட்டது. கிபி 756 முதல் மூன்று நூற்றாண்டுகள் வரை ஐபீரிய பகுதியை ஆட்சி செய்து வந்த இந்த பேரரசு கிபி 1031ல் ஏற்பட்ட உள்நாட்டு குழப்பங்களை அடுத்து முடிவுக்கு வந்தது.

குர்துபா உமய்யா கலீபகம் வனிகம் மற்றும் கலாச்சாரத்தில் மிக உயர்ந்த இடத்தில் இருந்தது. மேற்குலகிற்கு ஏற்றுமதி செய்யப்பட்ட இசுலாமியப் பண்பாட்டின் நுழைவாயிலாக விளங்கிய குர்துபா உமய்யா கலீபகம், கட்டிடக்கலையிலும் சிறந்து விளங்கியது. குர்துபா பெரிய பள்ளிவாசல் இதன் கட்டிடக்கலைக்கு ஒரு உதாரனம் ஆகும்.

மேற்கோள்கள்
-----------

1. ↑  Simon Barton, A History of Spain (New York: Palgrave MacMillan, 2004), 38.
2. ↑  Barton, 42.

| * பா
* உ
* தொ
இசுலாமிய கலீபகங்கள் |
| --- |
|  | ராசிதீன் கலீபாக்கள் 632-661 |
|  | உமையா கலீபகம் 661-750 |
|  | அப்பாசியக் கலீபகம் 750-1258 |
|  | குர்துபா கலீபகம் 756-1031 |
|  | பாத்திம கலீபகம் 909-1171 |
|  | உதுமானியப் பேரரசு 1519-1924
 |
மின்காந்தக் கதிர்நிரல், அலைநீளங்கள், மீட்டரில்
**ஒளிச்சேர்க்கை நிறமி** *( photosynthetic pigment)* (துணை நிறமி; பசுங்கணிக நிறமி; உணர்கொம்பு நிறமி) என்பது ஓர் உயிரியல் நிறமி ஆகும். இது பசுங்கணிகங்களிலும் குச்சுயிரிகளிலும் காணப்படும் நிறமி. இது ஒளிச்சேர்க்கைக்கு தேவையான ஒளி ஆற்றலை உட்கவர்கிறது.

ஒளிச்சேர்க்கை நிறமிகள் பட்டியல் ( உயரும் முனைமையுடன்):

* கரோட்டீன்: ஓர் இளஞ்சிவப்பு(ஆரஞ்சு) நிறமி
* மஞ்சையம்: ஒரு மஞ்சள் நிறமி
* பழுப்புப் பாசி நிறமி *a*: ஒரு சாம்பல்-பழுப்பு நிறமி
* பழுப்புப் பாசி நிறமி *b*: ஒரு மஞ்சள்-பழுப்பு நிறமி
* பச்சையம் *a*: ஒரு நீலப் பச்சை நிறமி
* பச்சையம் *b*: ஒரு மஞ்சட்பச்சை நிறமி

  

ஆறு நிறமிகளில் பச்சையம் *a* மிகவும் பரவலாக அமைகிறது; ஒளிச்சேர்க்கை நிகழும் ஒவ்வொரு தாவரத்திலும் இது இருக்கும். ஒவ்வொரு நிறமியும் மின்காந்தக் கதிர்நிரலின் வெவ்வேறு பகுதிகளில் ஒளியைத் திறம்பட உட்கவர்கின்றன. பச்சையம் *a* 400–450 nm நெடுக்கத்திலும் 650–700 nm நெடுக்கத்திலும் நன்கு உட்கவர்கிறது; பச்சையம் *b* 450–500 nm நெடுக்கத்திலும் 600–650 nm நெடுக்கத்திலும் நன்கு உட்கவர்கிறது. மஞ்சையம் 400–530 nm நெடுக்கத்தில் நன்கு உட்கவர்கிறது. என்றாலும் எந்த நிறமியும் மஞ்சட்பசும் பகுதியில் திறம்பட ஒலியை உட்கவர்வதில்லை; உட்கவரப்படாத பச்சை ஒளியின் விரவலின் எதிரொளிர்வே இயற்கையில் நாம்காணும் பசுமைக்குப் பொறுப்பாகிறது .

குச்சுயிரி
----------

தாவரங்களைப் போலவே, நீலப்பசும் குச்சுயிரிகள்(சயனோபாக்டீரியாக்கள்) தண்ணீரை ஒளிச்சேர்க்கைக்கு மின்னன்(எலக்ட்ரான்) கொடுப்பியாகப் பயன்படுத்துகின்றன, எனவே உயிர்கத்தை(ஆக்சிஜனை) விடுவிக்கின்றன; இவை நிறமியாகப் பச்சையத்தைப் பயன்படுத்துகின்றன. கூடுதலாக, பெரும்பாலான நீலப்பசும் குச்சுயிரிகள் நுண்ணுயிர் எதிர்ப்பிகள் ஆகும். மேலும், பெரும்பாலான நீலப்பசும் குச்சுயிரிகள், பசுங்கணிகத்தின் கலக்கணிகத்தில் தோன்றும் நீரில் கரையக்கூடிய பைக்கொபிலிப் புரதங்களை நிறமியாக ஒளியை உட்கவர்ந்து அதை பச்சையத்துக்குக் கடத்துகிறது. (சில நீலப்பசும் குச்சுயிரிகள்(குறிப்பாக முற்பசுந் தாவரங்கள்) பைக்கோபிலினுக்குப் பதிலாகப் பச்சையம் b ஐப் பயன்படுத்துகின்றன.) தாவரங்களிலும் பாசிகளிலும் உள்ள பசுங்கணிகங்கள் அனைத்துமே நீலப்பசும் குச்சுயிரிகளிலிருந்து உருவாகின என்று கருதப்படுகிறது.

பல பிற குச்சுயிரிக் குழுக்கள் குச்சுயிரிப் பச்சைய நிறமியை( இது தாவரப் பச்சையத்தினை ஒத்தது) ஒளிச்சேர்க்கைக்குப் பயன்படுத்துகின்றன. நீலப்பசும் குச்சுயிரிகளை போலல்லாமல், இந்தக் குச்சுயிரிகள் உயிரகத்தை வெளியிடுவதில்லை. மாறாக, இவை நீருக்குப் பதிலாக நீரகக் கந்தகியை( ஐதரசன் சல்பைடு) மின்னன் கொடுப்பியாகப் பயன்படுத்துகின்றன.

அண்மையில், கடல்வாழ் காம்மா வகை முதனிலைக் குச்சுயிரிகளில் மிகவும் வேறுபட்ட புரோட்டியோகோடாப்சின் எனும் நிறமி கண்டுபிடிக்கப்பட்டுள்ளது. இது பாக்ட்டீரியார்கோடாப்சின் ஒத்தமைகிறது. இதில் இருந்தே புரோட்டியோகாடாப்சின் தோன்றியிருக்க வாய்ப்புள்ளது.

பாசி
----

பசும்பாசி, செம்பாசி கிளாசோபாயிடுகள் ஆகியன எல்லாமும் பச்சையங்களைப் பயன்படுத்துகின்றன. செம்பாசியும் கிளாசோபாயிடுகளும் பைக்கோபிளின்பிரைட்டின்களைப் பயன்படுத்துகின்றன, ஆனால் பச்சை பாசிகள் பச்சையத்தைப் பயன்படுதுகின்றன.

தொல்லுயிரி
----------

காண்க,  தொல்லுயிரி

காலோக்குச்சுயிரி, பாக்டீரியார்கோடாப்சின் எனும் நிறமியைப் பயன்படுத்துகிறது. இது ஒளிக்கு ஆட்படும்போது முன்மி எக்கி(புரோட்டான் பம்ப்)யாகச் செயல்படுகிறது.

மேற்கோள்கள்
-----------

1. 1 2  CHLOROPHYLLS பரணிடப்பட்டது 2016-03-28 at the வந்தவழி இயந்திரம், JECFA, 1987
**பன்னீர்செல்வம் பூங்கா** (*Panneerselvam Park*) அல்லது **பி.எஸ். பார்க்** என்பது தமிழ்நாட்டின் ஈரோடு நகரில் அமைந்துள்ள ஒரு வர்த்தக மையமாகும்.

வரலாறு
------

19 ஆம் நூற்றாண்டின் முற்பகுதியில், இந்தப் பகுதி ஏராளமான மரங்களுடன் தோட்டங்களின் இருப்பைக் கொண்டிருந்தது. ஈரோடு நகராட்சி மன்றத்தின் அப்போதையத் தலைவரான வேல்சு என்பவரின் பெயரில் இது **வேல்சு பூங்கா** என்று அழைக்கப்பட்டது. 1940 ஆம் ஆண்டில், நீதிக் கட்சித் தலைவர் ராவ் பகதூர் சர் அ. தா. பன்னீர்செல்வத்தின் நினைவாக பெரியார் ஈ. வெ. இராமசாமி என்பவரால் இது **பன்னீர்செல்வம் பூங்கா** என மறுபெயரிடப்பட்டது.  அதன் பெயரின் முக்கியத்துவத்திற்காக, இந்த வட்டாரத்தின் மையத்தில் உள்ள ஐந்து சாலை சந்திப்புக்கு அருகில் ஒரு சிறிய பூங்கா ஈரோடு மாநகராட்சியால் உருவாக்கப்பட்டு பராமரிக்கப்பட்டு வருகிறது. பிப்ரவரி 1971இல், இந்த இடத்தில் தமிழகத்தின் முன்னால் முதல்வர் கா.ந. அண்ணாதுரையின் சிலை அமைக்கப்பட்டது. 1971 செப்டம்பரில், ஈ.வெ. இராமசாமியின் முழு அளவிலான சிலையும் நிறுவப்பட்டது.

புதுப்பித்தல் பணி
-----------------

2017ஆம் ஆண்டில், சாலை விரிவாக்கத்திற்கான இடத்தை வழங்குவதற்காக பூங்கா இடிக்கப்பட்டு, தலைவர்களின் சிலை புதுப்பிக்கப்பட்டு, பல்வேறு போட்டித் தேர்வுகளுக்கு வரும் வேட்பாளர்களுக்கு சேவை செய்வதற்காக ஒரு பிரத்யேக நூலக கட்டிடம் திறக்கப்பட்டுள்ளது.

பிற நிறுவனங்கள்
---------------

வட்டாட்சியர் அலுவலகம், மாவட்டக் காவல் கண்காணிப்பாளர் அலுவலகம், வட்டார வளர்ச்சி அலுவலகம் போன்ற முக்கிய அரசு அலுவலகங்களும், அப்துல் கனி துணி சந்தை போன்ற வணிக மையங்களும் இருப்பதால், இந்த பகுதி ஈரோட்டின் வர்த்தக மையமாக மாறியுள்ளது. ஒரு மணிக்கூட்டுக்கோபுரம் இந்த பகுதியின் வடக்கு பகுதியில் அமைந்துள்ளது.  இதனருகில் ஒரு அரசு பெண்கள் மேல்நிலைப்பள்ளி செயல்பட்டு வருகிறது.

வழிபாட்டு இடங்கள்
-----------------

இந்தப் பகுதியில் இரண்டு வழிபாட்டுத் தலங்கள் உள்ளன

* பெரிய மாரியம்மன் கோயில்
* சி.எஸ்.ஐ பிரப் நினைவு தேவாலயம்

மேற்கோள்கள்
-----------

1. ↑  "பன்னீர்செல்வம் பார்க் பெயர் மாறியது எப்படி?". Dinakaran. Archived from the original on 6 ஆகஸ்ட் 2018.. பார்த்த நாள்: 7 August 2018.
2. ↑  "Periyar, Anna statues to be shifted to a safer place".. பார்த்த நாள்: 7 August 2018.
3. ↑  "Stalin in Erode tomorrow". *தி இந்து*.. பார்த்த நாள்: 7 August 2018.
4. ↑  "Deepavali shoppers throng roads in Erode". *தி இந்து*.. பார்த்த நாள்: 7 August 2018.
5. ↑  "Plea for installing Thiruvalluvar statue". *தி இந்து*.. பார்த்த நாள்: 7 August 2018.
**ஒளிமின்கடத்தும் பலபடிகள்** *(Photoconductive polymers)* என்பவை ஒளியின் முன்னிலையில் மட்டுமே மின்சாரத்தை கடத்துகின்ற பலபடிகளைக் குறிப்பனவாகும். இருளில் ஓரளவுக்கு மின்கடத்தும் தன்மை கொண்டவை அல்லது பொதுவாக மின்கடத்தாப் பொருட்கள் என இவை வகைப்படுத்தப்படுகின்றன.  பாலி(9-வினைல்கார்பசோல்) இதற்கு ஓர் எடுத்துக்காட்டாகும்.  ஒரு சிறந்த ஒளி மின்கடத்தும் பலபடியானது உயர் மின்புலத்தை தக்கவைத்துக்கொள்வதற்கான திறனை வெளிப்படுத்தும். மின்னூட்ட ஏந்திகளை திறம்பட உருவாக்கும். மேலும் பலபடி முழுமைக்கும் உருவாக்கிய மின்னூட்ட ஏந்திகளை திறம்பட கொண்டு செல்லும் பண்புகளைக் கொண்டதாகும்.

பயன்கள்
-------

நகல் இயந்திரங்கள் மற்றும் சீரொளி அச்சுப்பொறிகள் போன்ற நகலெடுக்கும் உலர்நகலியல் கருவிகளில் ஒளி மின்கடத்தும் பலபடிகள் பரவலாகப் பயன்படுத்தப்படுகின்றன.

மேற்கோள்கள்
-----------

1. ↑  Haarer, D i e t r i c h (1990). *PHOTOCONDUCTIVE POLYMERS: STRUCTURE, MECHANISMS AND PROPERTIES*.
2. ↑  Norio Ise; Iwao Tabushi (4 August 1983). *An Introduction to Speciality Polymers*. CUP Archive. பக். 134. பன்னாட்டுத் தரப்புத்தக எண்:978-0-521-24536-4.. பார்த்த நாள்: 19 August 2012.
3. 1 2  Wang, Ying (4 December 2000). "Photoconductive Polymers". *Kirk-Othmer Encyclopedia of Chemical Technology.*. doi:10.1002/0471238961.1608152023011407.a01. பன்னாட்டுத் தரப்புத்தக எண்:0471238961.
**டேவிட் சில்வர்மேன்** (David Silverman, பிறப்பு:ஆகசுடு 13, 1966) அமெரிக்க நாட்டைச் சேர்ந்த ஒரு இறைமறுப்பாளர் (நாத்திகர்) ஆவார். ஆறு வயது முதலே இவருக்குக் கடவுள் நம்பிக்கை இல்லை. பள்ளியில் படிக்கும்போது நாத்திகம் பற்றிப் பெரிதும் விவாதம் செய்வார்.

1997 ஆம் ஆண்டில் நியூ ஜெர்சி நாத்திகர்கள் சங்க இயக்குநர் பொறுப்பை ஏற்றார். அமெரிக்கன் நாத்திகர்கள் என்னும் இதழுக்குக் கட்டுரைகள் எழுதி வருகிறார். 2010 செப்டம்பர் முதல் அமெரிக்க நாத்திகர்கள் என்னும் அமைப்பின் தலைவராக இருந்து வருகிறார். தொலைக்காட்சிகளில் தோன்றிப் பேசியும் கருத்தரங்குகளில் உரையாடியும் வருகிறார்.

நாத்திகக் கருத்துக்களைப் பரப்புவதோடு அல்லாமல் மதமும் அரசியலும் வேறு வேறாக இருக்க வேண்டும் என்று கூறி வருகிறார். 
நாத்திகர் தொலைக்காட்சி 2014 ஆம் ஆண்டில் இவருடைய முயற்சியில் தொடங்கப்பட்டது. மார்க்கட்டிங், கணினி இயல் ஆகிய துறைகளில் பட்டங்கள் பெற்றுள்ளார். நியூ ஜெர்சியில் தம் குடும்பத்துடன் வாழ்ந்து வருகிறார்.

மேற்கோள்கள்
-----------

1. ↑  "Dave Silverman - MasterMedia Speakers Bureau". MasterMedia. 2011.. பார்த்த நாள்: 2011-04-09.
2. ↑  "American Atheists - Dave Silverman, President-elect". American Atheists. 2010. ?. பார்த்த நாள்: 2010-04-09.
3. ↑  "American Atheists - Media Releases". American Atheists. 2010. Archived from the original on 2009-04-28.. பார்த்த நாள்: 2011-04-09.
4. ↑  "காப்பகப்படுத்தப்பட்ட நகல்". 2014-08-11 அன்று மூலம் பரணிடப்பட்டது. 2014-08-12 அன்று பார்க்கப்பட்டது.

வெளி இணைப்புகள்
---------------

* American Atheists Website
* The No-God Blog
* The Atheist Viewpoint TV Show பரணிடப்பட்டது 2011-08-09 at the வந்தவழி இயந்திரம்
**மரண வரி** (*Marâla* அல்லது *Maral*) அல்லது **இறப்பு வரி** என்பது போர்த்துக்கேயர் இலங்கையை ஆண்ட காலத்தில் இருந்த வரி முறையாகும். போர்த்துக்கேயரின் ஆட்சிக்குட்பட்ட இலங்கையின் கரையோரப்பிரதேசத்தில் வாழ்ந்த ஒருவர் இறந்தாராயின் அவரது சொத்துக்கள் போர்த்துக்கேயருக்கு சேர வேண்டும் என்பதே இவ்வரியாகும். இறப்பின் பின்னர் இறந்தவருக்கு ஆண் வாரிசு இருந்தால், மூன்றில் ஒரு பங்கு அரசுக்கு சென்றடையும், ஆண் வாரிசு எவரும் இல்லை எனில் சொத்து முழுவதும் அரசுக்குச் சென்றடையும். இந்த வரி காரணமாக மக்கள் பெரும் துன்பத்திற்கு உள்ளானார்கள். போர்த்துக்கேயர் தமது சமயமான கிறிஸ்தவத்தை பரப்பும் முகமாக கிறிஸ்தவ சமயத்திற்கு மாறுவோருக்கு இவ்வரி விலக்கு அளித்தனர். இதன் காரணமாக பல இலங்கை மக்கள் மதம் மாறினர்.

கண்டி இராச்சியத்தில் இவ்வரியில் இருந்து பெண்களுக்கு விலக்களிக்கப்பட்டது. இங்கு இவ்வரி 18ம் நூற்றாண்டின் மத்தியில் முற்றாக ஒழிக்கப்பட்டது. ஆனாலும், கண்டியின் கடைசி அரசர் விக்கிரம ராஜசிங்கன் (1798-1815) இவ்வரியை மீண்டும் மிகக் கடுமையான முறையில் அறிமுகப்படுத்தினார்.

உசாத்துணை
---------

1. ↑  "Tax System in Ancient Sri Lanka". *Department of Inland Revenue, Sri Lanka*. 10 மே 2014 அன்று பார்க்கப்பட்டது.
2. ↑  "Portuguese influence in Sri Lanka". 10 மே 2014 அன்று பார்க்கப்பட்டது.
3. ↑  சேனக வீரரத்தின. "Sri Lanka's Claims for Reparations from Portugal". 2013-10-20 அன்று மூலம் பரணிடப்பட்டது. 10 மே 2014 அன்று பார்க்கப்பட்டது.
4. 1 2  Codrington, H. W. (1 சனவரி 1994). "Short History of Ceylon". Asian Educational Services. 10 மே 2014 அன்று பார்க்கப்பட்டது.
5. ↑  Mendis, G.C. (1 சனவரி 2005). "Ceylon Under the British". Asian Educational Services. 10 மே 2014 அன்று பார்க்கப்பட்டது.
குர்க்குமின் - கீட்டோ வடிவம்
குர்க்குமின் - ஈனால் வடிவம்
**குர்க்குமின்** (*curcumin*)என்பது மஞ்சளில் காணப்படும் முதன்மை மஞ்சளகம் (*curcuminoid*) ஆகும். மஞ்சளில் உள்ள மற்றவிரு மஞ்சளகங்கள் டீமெத்தாக்சிகுர்க்குமின், பைசுடீமெத்தாக்சிகுர்க்குமின் ஆகியன. மஞ்சளின் நிறத்திற்கு இவையே காரணமாகும்.

பண்புகள்
--------

உயிர் வளியேற்ற எதிர்ப்பொருளாகத் தொழிற்பட்டு உயிர்வளியேற்றதை ஒடுக்குந்தன்மை (*anti-oxidant*), அழற்சி நீக்குந்தன்மை அல்லது அழற்சி எதிர்ப்பு (*anti-inflammatory*), தீநுண்மத்தை எதிர்க்குந்தன்மை (*anti-viral*), புற்றுநோய்க்கான வேதிச்சிகிச்சை (*chemopreventive*) ஆகிய குணங்கள் குர்க்குமினுக்கு உள்ளன என்றும் மனிதர்களுக்கு இது நச்சல்ல என்றும் ஆய்வுகள் தெரிவிக்கின்றன.

பயன்கள்
-------

மருத்துவப் பண்புகள் நிறைந்தவொரு வேதிப்பொருள் குர்க்குமின். எலும்பு மச்சைப் புற்றுநோய் (*multiple myeloma*), கணையப் புற்றுநோய் (*pancreatic cancer*), மையெலோடிசுபிலாசுடிக் சிண்டிரோம் (*myelodysplastic syndrome*) எனும் ஒருவகை இரத்தப் புற்றுநோய், பெருங்குடல் புற்றுநோய் (*colon cancer*), தடிப்புத் தோல் அழற்சி, ஆல்சைமர் நோய் (*Alzheimer's disease*) ஆகிய நோய்களுக்கு மருந்தாக இதனை மனிதர்களிடையே மருத்துவத் தேர்வு/ஆய்வுக்கு - *human clinical trial* - உட்படுத்தியுள்ளனர்.

குறிப்புதவி
-----------

1. ↑   Phytochemicals.info
2. ↑   Curcumin: From ancient medicine to current clinical trials - Cellular and Molecular Life Sciences
3. ↑   Curcumin: From ancient medicine to current clinical trials - Cellular and Molecular Life Sciences
**தக்காளி சீனிவாசன்** (*Thakkali Srinivasan*) என்பவர் ஒரு இந்திய திரைப்பட இயக்குனர், இசைக்கலைஞர், தயாரிப்பாளர் ஆவார். இவர் குறிப்பாக தமிழ் படங்களில் பணியாற்றியுள்ளார். இவரது படங்கள் பெரும்பாலும் திகில் அல்லது கொலை மர்ம கதைக்களங்களை உள்ளடக்கியது.

தொழில்
------

தக்காளி சீனிவாசன் தயாரிப்பாளராக தனது தொழில் வாழ்க்கையைத் தொடங்கினார். வேலு பிரபாகரன் இயக்கிய அறிவியல் புனைகதை திரைப்படமான *நாளை மனிதன்* (1989) என்ற படத்தை தயாரித்தார். அப்படமானது வெற்றி பெற்றது. தாளை மனிதனின் அடுத்த பாகமாக *அதிசய மனிதன்* (1990) என்ற படத்தை வேறு நடிகர்களைக் கொண்டு தயாரித்தார். ஆனால் படம் வணிக ரீதியாக சிறப்பாக வரவில்லை. பிரேமியுடன் சேர்ந்து, பிரேமி-சீனி என்ற பெயரில் இரட்டையராக இவர் படங்களுக்கு இசையமைத்துள்ளார். அதைத் தொடர்ந்து, 1990 களில் இரண்டு படங்களை இயக்கியுள்ளார். அவை நாசரைக் கொண்டு திகில் படமான *ஜென்ம நட்சத்திரம்* (1991) மற்றும் ரகுவரனுடன் முக்கிய கதாபாத்திரத்தில் நடித்த மர்ம கொலை படமான *விட்னஸ்* (1995) போன்றவை ஆகும். 1990 களின் பிற்பகுதியில் பாண்டியராஜன் நடிக்க மாறுவேடம் என்ற பெயரில் படத் தயாரிப்புப் பணியைத் தொடங்கினார், ஆனால் பின்னர் படப்பணிகள் நிறுத்தப்பட்டன. 

2001 ஆம் ஆண்டில், இவர் லிவிங்ஸ்டன், ஸ்ரீமன், ரியாஸ் கான் ஆகியோரைக் கொண்டு மற்றொரு கொலை மர்மப் படமான அசோக வனம் என்ற படத்தை தயாரித்தார். அப்படமானது கலவையான விமர்சனங்களைப் பெற்றது. தி இந்து நாட்டைச் சேர்ந்த ஒரு விமர்சகர், "முதல் பாதியில் திரைக்கதை நன்றாக இருக்கிறது, ஆனால் இரண்டாவது பாதியில் தோய்வு ஏற்பட்டுள்ளது" என்று குறிப்பிட்டார்.  பின்னர் இவர் கனல் கண்ணன் நடித்த *சற்றுமுன் கிடைத்த தகவல்* (2009) என்ற திரைப்படத்தில் பணியாற்றத் தொடங்கினார், ஆனால் இடையில் தயாரிப்பாளர் அறிமுக இயக்குனர் புவனை கண்ணனை இவருக்கு பதிலாக மாற்றப்பட்டார்.   இவரது சமீபத்திய வெளியீடு *அடுத்தது* (2011), ஒரு பாலைவன தீவில் உண்மைநிலை நிகழ்ச்சி போட்டியாளர்களைப் பற்றிய ஒரு பரபரப்பூட்டும் திரைப்படம். அதில் ஸ்ரீமன் முக்கிய கதாபாத்திரத்தில் நடித்தார்.

திரைப்படவியல்
-------------

| ஆண்டு | படம் | இயக்குனர் | தயாரிப்பாளர் | இசையமைப்பாளர் | நடிகர் | குறிப்புகள் |
| --- | --- | --- | --- | --- | --- | --- |
| 1987 | *இவர்கள் வருங்காலத் தூண்கள்* | Red XN | Green tickY | Red XN | Red XN |  |
| 1988 | *மனசுக்குள் மத்தாப்பூ* | Red XN | Green tickY | Red XN | Red XN |  |
| 1988 | *சூரசம்ஹாரம்* | Red XN | Red XN | Red XN | Green tickY | கிட்டியின் மகன் |
| 1989 | *நாளை மனிதன்* | Red XN | Green tickY | Green tickY | Green tickY |  |
| 1989 | *வலது காலை வைத்து வா* | Red XN | Red XN | Green tickY | Red XN |  |
| 1990 | *அதிசய மனிதன்* | Red XN | Green tickY | Green tickY | Red XN |  |
| 1990 | *சிறையில் சில ராகங்கள்* | Red XN | Red XN | Red XN | Green tickY |  |
| 1991 | *ஜென்ம நட்சத்திரம்* | Green tickY | Red XN | Green tickY | Green tickY |  |
| 1995 | *விட்னஸ்* | Green tickY | Red XN | Green tickY | Green tickY | சீனிவாசன் |
| 1995 | *புதிய ஆட்சி* | Red XN | Red XN | Green tickY | Red XN |  |
| 2001 | *அசோகவனம்* | Green tickY | Red XN | Red XN | Red XN |  |
| 2011 | *அடுத்தது* | Green tickY | Red XN | Red XN | Red XN |  |
|

குறிப்புகள்
-----------

 

1. ↑  "A-Z (IV)". *Indolink Tamil*. 27 September 2013 அன்று மூலம் பரணிடப்பட்டது. 2014-04-19 அன்று பார்க்கப்பட்டது.
2. ↑
3. ↑
4. ↑  sify.com
5. ↑
6. ↑